
Előterjesztés
a Közgyűlés részére

Tisztelt Közgyűlés!

Fővárosi Önkormányzatot a műemléki védettség alatt álló ingatlanok esetében a Kulturális örökség védelméről szóló 2001. évi LXIV. törvény 86. § (4) bekezdése értelmében elővásárlási jog illeti meg. 

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) sz. Főv. Kgy. rendelet 50. § (1) bekezdése, illetőleg 24. § a) pontja értelmében az 50 millió Ft egyedi forgalmi értéket elérően vagy azt meghaladóan a Fővárosi Önkormányzat üzleti vagyona feletti tulajdonosi jogokat a Fővárosi Közgyűlés gyakorolja. Az e körbe tartozó, alábbi ingatlanok esetében kérték fel Fővárosi Önkormányzatot elővásárlási jognyilatkozat megtételére.
1. Eladó kizárólagos tulajdonát képezi a 
· Budapest I. ker. 6635/2/A/15 hrsz. alatt felvett, természetben Budapest I. ker. Országház u. 34. I/6. sz. alatt található, 147 m2 alapterületű, lakás megnevezésű ingatlan a közös tulajdonból hozzátartozó 406/10000 tulajdoni hányaddal, vételára: 467.000,- EUR, mely a szerződéskötés napján jegyzett MNB árfolyam szerint 135.430.000,- Ft (921.293,- Ft/m2) összegnek felel meg; valamint a 

· Budapest I. ker. 6635/2/A/34 hrsz. alatt felvett, természetben Budapest I. ker. Országház u 34. sétányszint 5. szám alatt található, S.T.5. számmal jelölt, tároló megnevezésű ingatlan, a közös tulajdonból hozzátartozó 12/10000 tulajdoni hányaddal, vételára: 1.000,- EUR, mely a szerződéskötés napján jegyzett MNB árfolyam szerint 290.000,- Ft összegnek felel meg.
Eladó az ingatlanokat mindösszesen 468.000,- EUR vételáron Vevők részére kívánja értékesíteni, mely a szerződéskötés napján jegyzett MNB árfolyam szerint (1 EUR = 290,- Ft) 135.720.000,- Ft összegnek felel meg. 

A szerződésben foglaltaknak megfelelően a vételár átutalás útján, euróban fizetendő. Felek megállapodása szerint a lakásba beépítésre kerülő berendezési tárgyak bruttó 850.000,- Ft, illetve a konyhabútor bruttó 1.650.000,- Ft összeghatárig a vételár részét képezik.  

Eladó az ingatlanokat a szerződésben foglalt feltételek teljesülésétől számított 5 munkanapon belül adja Vevők birtokába.

Az épületet az 1620-24/1951. VKM, a 22509/1958. ÉM és a 120344/1958. MM rendeletekkel műemlékké nyilvánították. 1. sz. melléklet

2. Eladó kizárólagos tulajdonát képezi a Budapest V. ker. 24175/0/A/9 hrsz. alatt felvett, természetben Budapest V. ker. Ferenczy István u. 12. II/1. sz. alatt, műemlék épületben található, 95 m2 alapterületű, lakás megnevezésű ingatlan, a közös tulajdonból hozzátartozó 1143/10000 tulajdoni hányaddal, melyet 65.000.000,- Ft (684.211,- Ft/m2) vételáron Vevő részére kíván értékesíteni. 
Eladó az ingatlant a vételár megfizetésével egyidejűleg, a szerződésben meghatározott bútorokkal és berendezési tárgyakkal együtt adja Vevő birtokába. 2. sz. melléklet

3. Eladó kizárólagos tulajdonát képezi a Budapest V. ker. 24483/0/A/3 hrsz. alatt felvett, természetben Budapest V. ker. Dorottya utca 11. földszintjén található, 158 m2 alapterületű, üzlet megnevezésű ingatlan, a közös tulajdonból hozzátartozó 701/10000 tulajdoni hányaddal, melyet 120.000.000,- Ft (759.494,- Ft/m2) vételáron Vevő részére kíván értékesíteni. 
Eladó az ingatlant a teljes vételár megfizetése napján bocsátja Vevő birtokába azzal, hogy az ingatlan jelenleg bérbeadás útján van hasznosítva, így Vevő a Bérbeadó helyébe lép. 
Az épületet a 22509/1958. ÉM és a 120344/1958. MM rendeletekkel műemlékké nyilvánították. 3. sz. melléklet

Határozati javaslat

A Fővárosi Közgyűlés úgy dönt, hogy:

A 2001. évi LXIV. törvény 86. § (4) bekezdésben és a 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a

· Budapest I. ker. 6635/2/A/15 hrsz. alatt felvett, természetben Budapest I. ker. Országház u. 34. I/6. sz. alatt található, 147 m2 alapterületű, lakás megnevezésű ingatlan a közös tulajdonból hozzátartozó 406/10000 tulajdoni hányaddal, vételára: 467.000,- EUR valamint a 

· Budapest I. ker. 6635/2/A/34 hrsz. alatt felvett, természetben Budapest I. ker. Országház u 34. sétányszint 5. szám alatt található, S.T.5. számmal jelölt, tároló megnevezésű ingatlan, a közös tulajdonból hozzátartozó 12/10000 tulajdoni hányaddal, vételára: 1.000,- EUR, 

melyeket mindösszesen 468.000,- EUR vételáron Vevők részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester
határozathozatal módja: egyszerű szavazattöbbség

A 2001. évi LXIV. törvény 86. § (4) bekezdésben és a 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24175/0/A/9 hrsz. alatt felvett, természetben Budapest V. kerület Ferenczy István u. 12. II/1. sz. alatt található, 95 m2 alapterületű, lakás megnevezésű ingatlan, a közös tulajdonból hozzátartozó 1143/10000 tulajdoni hányaddal 65.000.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester
határozathozatal módja: egyszerű szavazattöbbség

A 2001. évi LXIV. törvény 86. § (4) bekezdésben és a 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24483/0/A/3 hrsz. alatt felvett, természetben Budapest V. kerület Dorottya utca 11. földszintjén található, 158 m2 alapterületű, üzlet megnevezésű ingatlan, a közös tulajdonból hozzátartozó 701/10000 tulajdoni hányaddal 120.000.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester

határozathozatal módja: egyszerű szavazattöbbség

Budapest, 2013. március „   ”

